jkorsvik/nowiki_second_scrape_merged huggingface dataset:
Norsk Selskap For Fotografi

Norsk Selskap For Fotografi, NSFF  ble stiftet 17. desember 1927 og er paraplyorganisasjon for norske amatørfilm- og fotoklubber. Selskapet har per april 2020 i overkant av 100 medlemsklubber med tilsammen ca 3500 medlemmer.
NSFF skal i henhold til sine vedtekter virke for å fremme fotografisk allsidighet og aktivitet ved å:

virke for å fremme film- og fotografisk allsidighet og aktivitet
fremheve det beste av film og fotografi på klubbnivå til et nasjonalt plan, og vise det beste av norsk fotografi ut i verden
gjennomføre film- og fotorelaterte aktiviteter og gi film- og fotorelaterte medlemstilbud
ha tilbud for klubbenes tillitsvalgte for å forenkle og forbedre driften av egen klubbNSFF arrangerer NM i foto, med to innleveringsrunder (vår og høst) der det kåres klasse- og rundevinnere og der sammenlagtvinneren får tittelen Norgesmester. Man kan delta i en separat ungdomsklasse til og med fylte 25 år, her kåres Årets ungdomsfotograf. Klubbene kan dessuten delta med et utvalg innleverte NM-bilder i en egen kåring av Årets klubb. Det arrangeres også NM i film, her med én innleveringsrunde per år (vår), der det kåres klassevinnere samt en Norgesmester.
Hver vår utgis en årbok med et representativt utvalg bilder tatt av medlemmene det foregående året. Bildene velges av en jury sammensatt av medlemmer fra klubber over hele landet. Årbokbildene blir stilt ut under Nordic Light International Festival of Photography i Kristiansund samt under Fotografiets Dag ved Preus museum i Horten.
Selskapet tilbyr medlemsklubbene fordeler blant annet i form av stipender og arrangementsstøtte, rabatterte kurs hos tilknyttede instruktører, utstillingsmulighet i Fotografiens Hus samt rabatter på fotorelaterte tjenester. Klubbene drar nytte av hverandre ved aktiviteter som innbyrdes juryering av klubbkonkurranser, idéutveksling og felles arrangement. Fra og med 2017 har man gått over fra ett årlig landstreff til å arrangere inntil fire foto- og filmtreff med aktiviteter som bildeforedrag, filmvisning og workshops. NSFF har et digitalt medlemsmagasin der det publiseres stort og smått fra aktiviteter rundt omkring i klubbene.
Norsk Selskap For Fotografi er organisert med et styre bestående av åtte medlemmer og tre varamedlemmer, der de tillitsvalgte velges for to år. I regionene er selskapet representert ved inntil 14 regionkontakter. Høyeste organ er Landsmøtet, som avholdes i mars årlig. NSFF er tilsluttet Foto-Norge, en fellesorganisasjon for de norske fotoforbundene. Selskapet er også medlem av de internasjonale forbundene FIAP (Fédération Internationale de l'Art Photographique / The International Federation of Photographic Art), UNICA (Union Internationale du Cinema) og NFFF (Nordisk Forbund For Fotografi).


== Eksterne lenker ==
Norsk Selskap For Fotografi nettsted
NSFF Magasin, digitalt medlemsmagasin
NFFF (Nordisk Forbund For Fotografi)
Fédération Internationale de l'Art Photographique
UNICA (Union Internationale du Cinema)
Penguin Club

Penguin Club (etablert 13. september 1952 i Oslo, nedlagt 1972) var en norsk jazz-klubb, startet av vibrafonist og restauranteier Terje Kjær (1928–93).  Stedet ble viktig for hovedstadens unge jazzmusikere som kunne jamme mellom kl 18 og 20.  Deretter var det (i alle fall i starten) dans til husorkesteret. Jazzvokalisten Karin Krog debuterte her (1955) med Kjell Karlsens sekstett, som  senere ble husband (1959–64). Utenlandske musikere som Barney Kessel (1953) og Sonny Clark (plateopptak  1954) var innom under sine gjesteopptredender i Norge. Klubben ble avviklet da popen overtok utover på 1960-tallet.  Klubben beliggenhet var Norabakken, senere Universitetsgata (i etasjen over restaurant Ribo), samt i bakgården til Kristiania Brødfabrikk i Pilestredet.


== Referanser ==
Tarjei Skarlund

Tarjei Viken Skarlund (født 6. november 1978) er en norsk tidligere sandvolleyballspiller fra Ålesund. Skarlund er mest kjent for å ha deltatt i to OL. 


== Karriere ==
Skarlund spilte sammen med Jørre Kjemperud fra 2005 frem til og med Sommer-OL 2008 i Beijing. Deretter, fra 2009 og frem til Sommer-OL 2012 i London, spilte han sammen med Martin Spinnangr. I alt ble Skarlund norgesmester i sandvolleyball tre ganger. Sammen med Kjemperud i 2006 og 2008, og sammen med Spinnangr i 2009.
Spinnangr/Skarlund oppnådde flere sterke internasjonale resultater, blant annet EM-bronse i 2012. Samme år deltok de altså også i Sommer-OL 2012 i London, hvor duoen ble slått ut i åttedelsfinalen. Etter London-OL la Skarlund opp som sandvolleyballspiller på internasjonalt nivå. Skarlund/Spinnangr vant senere sølv i NM både i 2016, 2017 og 2018. Skarlund vant også NM-sølv i 2022 sammen med Emil Øfstaas.


== Referanser ==


== Eksterne lenker ==
(en) Tarjei Skarlund – Olympics.com 
(en) Tarjei Skarlund – Olympic.org 
(en) Tarjei Skarlund – Olympedia 
(en) Tarjei Skarlund – Sports-Reference (OL-resultater – arkivert) 
(en) Tarjei Skarlund – FIVB (Beach Volleyball Database) 
(en) Tarjei Skarlund – Beach Volleyball Database 
Skarlund og partner Jørre Kjemperuds hjemmeside
Tarjei Skarlund på YouTube
Salisylsyre

Salisylsyre (ortohydroksybenzosyre) er en meget lokalirriterende syre, som kun kan brukes utvortes. Derfor er forskjellige derivater utviklet til innvortes bruk. Disse utgjøres av to klasser, estere av salisylsyre og salisylatestere av organiske syrer. Dessuten anvendes salisylsyresalter. Det mest kjente derivat er acetylsalisylsyre.
Salisylsyre har fått sitt navn etter pil (Salix), som har et naturlig innhold av denne syren, og hvorfra man første gang isolerte den. Av samme grunn har avkok av pilebark vært brukt i den folkelige medisin.
Salisylater virker generelt via deres innhold av salisylsyre. Det utvikles stadig nye salisylater.


== Plantehormon ==
Salisylsyre (SA) er et plantehormon og bidrar både i plantenes utvikling, fotosyntese, transpirasjon, ioneopptak og transport. SA fungerer også i plantens forsvarsmekanismer mot skadedyr og sykdommer.
Game Informer

Game Informer (ofte forkortet til GI) er et amerikansk videospillmagasin som utgis hver måned og inneholder artikler, nyheter, strategier og anmeldelser av populære videospill og spillkonsoller. Det ble grunnlagt i august 1991 og har nesten tre millioner abonnenter, ifølge Andrew Reiner. Per det første kvartalet av 2007 er magasinet listet som det 23. største magasinet og er i dag rangert blant de topp fire bladene som er rettet mot menn i aldersgruppen 18 til 34 år.


== Eksterne lenker ==
(en) Offisielt nettsted 
Mate-URL 
(en) Game Informer – kategori av bilder, video eller lyd på Commons
GameRankings

GameRankings var en nettside eid av CBS Interactive som samlet videospillomtaler fra andre nettsider og kombinerer dem for å finne en gjennomsnittspoengsum for hvert spill. Det ble lagt ned i 2019.


== Referanser ==


== Eksterne lenker ==
(en) Offisielt nettsted
Arne Borgstrøm

Arne Borgstrøm (født 19. januar 1959 i Odda) er en tidligere norsk langdistanse elitesvømmer. Han satte 79 norske rekorder til sammen på kort- og langbane og han deltok under Sommer-OL 1976 og Sommer-OL 1984. Han mottok  kongepokalen i 1977, 1978, 1980, 1982 og 1984.


== Meritter ==
74 NM-gull (47 i frisvømming, 25 i medley og 2 i brystsvømming)
Nr 4 på 400 m fri i EM 1981
Nr 6 på 400 m medley i VM 1982


=== OL-meritter ===
Nr 11 på 400 m medley i 1984
Nr 13 på 400 m fri i 1984
Nr 14 på 200 m medley i 1984
Nr 22 på 400 m fri i 1976
Deltok på det norske stafettlaget som ble nr 10 på 4 x 200 m fri i 1976


=== Medaljer i norske mesterskap ===


== Norske rekorder satt av Arne Borgstrøm ==


=== Langbane ===


==== 200 m fri ====


==== 400 m fri ====


==== 800 m fri ====


==== 1500 m fri ====


==== 200 m medley ====


==== 400 m medley ====


=== Kortbane ===


==== 200 m fri ====


==== 400 m fri ====


==== 800 m fri ====


==== 1500 m fri ====


==== 200 m rygg ====


==== 200 m medley ====


==== 400 m medley ====


== Eksterne lenker ==
(en) Arne Borgstrøm – Olympedia 
(en) Arne Borgstrøm – Sports-Reference (OL-resultater – arkivert) 
Norges svømmeforbund
Breidablikktunet (Arendal)

Breidablikktunet (1–7, 2–8) er en kommunal vei på Eydehavn i Arendal kommune, Aust-Agder.
Veien går fra Else Hagens vei til veis ende. Veien er 80 meter lang.


== Referanser ==
Claes Gills vei (Arendal)

Claes Gills vei (1–11, 2–10) er en kommunal vei på Eydehavn i Arendal kommune, Aust-Agder.
Veien går fra Else Hagens vei ved brua på Buøya til veis ende. Veien er noe asfaltert men mest gruset, den er 1 km lang. Veien er oppkalt etter skuespilleren Claes Gill som bodde på Eydehavn i sin barndom.


== Referanser ==
Finlands president

Finlands president er valgt av folket i direkte valg. Presidenten styrer landets utenrikspolitikk, og er øverstkommanderende for de finske militære styrkene. Han eller hun samarbeider med landets regjering, som utvelges i henhold til parlamentarismens prinsipper. Landets statsminister er presidentens stedfortreder.
Presidentens rolle og embetsutøvelse er beskrevet i den finske grunnloven fra 2000. Presidenten velges for en periode av seks år, og kan gjenvelges én gang. Presidenten tiltrer på den første dagen i måneden, i måneden etter valget. Valget skjer som direkte valg. Dersom en kandidat får mer enn 50% av stemmene i første valgomgang, er valget avgjort. Dersom ingen får absolutt flertall, går de to kandidatene med størst oppslutning videre til en ny valgomgang.
Presidenten har embetsresidens i Presidentpalasset ved Salutorget i Helsingfors sentrum. Embetsboligen Talludden ligger i Mejlans bydel nordvest for sentrum. Ekudden, som var embetsbolig fra 1940 til 1981, er i dag et museum over tidligere president Urho Kekkonen. Slottet Gullranda, som ligger vest for Nådendal, er presidentens feriested.


== Se også ==
Finlands historie


== Eksterne lenker ==
(fi) Offisielt nettsted 
(sv) Offisielt nettsted 
(en) Offisielt nettsted 
(en) Presidents of Finland – kategori av bilder, video eller lyd på Commons
West Coast Riot

West Coast Riot er en svensk punk/hardcore punk-musikkfestival som ble arrangert første gang 26. juni 2008 i Frihamnen, Göteborg. Festivalen hadde 10800 besøkende 2008, og 8900 besøkende 2009.
Det er samme gjelder her som på Metaltown Festivalen, altså aldersgrense 13 år, tilrettelagt for rullestolbrukere, og Røde Kors befinner seg under arrangementet.


== Band ==


=== 2010 ===
A Day To Remember
Bad Religion
Dropkick Murphys
Invasionen
Jello Biafra and The Guantanamo School of Medicine
Rise Against
Flogging Molly
Dillinger Escape Plan
The Get Up Kids
Hot Water Music
A Day To Remember
Sista Sekunden
Invasionen
Bruket


=== 2009 ===
The Aggrolites
The Bouncing Souls
Durango Riot
Face To Face
The Gaslight Anthem
Gogol Bordello
The Knockouts
Lesra
The Living End
No Use For A Name
Parkway Drive
Pennywise
Raised Fist
Sick of It All
Social Distortion
Suicidal Tendencies
Vicious Irene


=== 2008 ===
Bad Religion
Comeback Kid
De Lyckliga Kompisarna
Flogging Molly
High Hats
Lagwagon
Millencolin
Moderat Likvidation
Neverstore
No Fun At All
NOFX
Randy
Sista Sekunden
Splitside
Tiger Army
Tysta Mari
The Used
The Brother Grim Side Show
The Junkyard.se Mobile Jump Ramp.


== Referanser ==


== Eksterne lenker ==
Offisielt nettsted
Operasjon Company

Operasjon Company var kodenavnet på sabotasjeaksjonen mot Arendal Smelteverk på Eydehavn under andre verdenskrig.


== Bakgrunn ==
Det var opplyst til de allierte av smelteverkets tidligere konsulent at Arendal Smelteverk var viktig for tyskernes rustningsindustri, og de allierte beluttet å sette en stopper for produksjonen på fabrikkanlegget på Eydehavn.


== Aksjonen ==
Den 12. november 1943 fløy Kompani Linge-medlemmene Birger Rasmussen, Edvard Tallaksen og Armand Trønnes fra England mot Norge. De hoppet ut i fallskjerm over Aust-Agder, hvor målet var å sprenge transformatorene ved Arendal Smelteverk. De landet ved Flatenfoss kraftstasjon og tok seg derfra til fots mot Eydehavn. De lå flere dager i skogen ved smelteverket og rekognoserte på anlegget.
Lørdag 20. november 1943 klippet de seg gjennom nettinggjerdene, sagde seg igjennom en dør og kom seg inn i transformatorstasjonen. De overfalt vakten og satte plastisk sprengstoff og brannbomber på alle 5 generatorene. De brukte 10 minutters tennblyanter, og de kom seg til Neskil bro før eksplosivene gikk av. Eksplosivene startet brann med nesten 100 meter høye flammer, og generatorene ble totalskadet. Det tok brannvesenet 6 timer å få kontroll over brannen. Sabotørene returnerte til dropplassen, og ble der i to uker før de gikk til fots til Drangedal og tok toget videre til Oslo. Aksjonen var ytterst vellykket og ingen ble drept i aksjonen.
Smelteverket hadde et transformatoranlegg i reserve, som var lagret i Oslo. Det ble hentet, men det tok såpass lang tid at det ble ikke prøvet ut før i april 1944. Under prøving kortsluttet anlegget, og det måtte sendes tilbake til Oslo for reparasjon. Det er ikke kjent om det ble utøvd sabotasje, men under normale forhold skulle ikke en slik kortslutning skje. Anlegget ble så ødelagt i en brann på Per Kures verksted, og nytt anlegg ble bestilt fra Sverige. Anlegget ble ikke levert før etter krigens slutt, høsten 1945. Fordi driften ved smelteverket lå nede valgte ledelsen å finne diverse arbeid for å holde arbeiderne i arbeid, for å hindre tvangsutskriving fra tyskerne. Dette tok hardt på økonomien til bedriften, og regnskapet for 1944 var på 700 000 NOK, og i 1945 hele 1 200 000 NOK.


== Referanser ==


== Litteratur ==
Birger Dannevig: Arendalsregionens krigshistorie. Arendalsregionen og dens handelsflåte 1939–1945, 1985, ISBN 8299131308
Erling Jensen, Ragnar Ulstein: Kompani Linge, 1948, ISBN 9788205377578


== Eksterne lenker ==
(en) Arendal Smelteverk – galleri av bilder, video eller lyd på Commons 
Eydehavnportalen
Dokumentar om aksjonen
Daria.no
Luis Herrera

Luis Alberto «Lucho» Herrera (født 4. mai 1961 i Fusagasugá i Colombia) er en tidligere syklist, og var den første colombianer som vant en etappe i Tour de France. Hans beste resultat var sammenlagtseieren i Vuelta a España i 1987, dessuten vant han etappeløpet Dauphiné Libéré i både 1988 og 1991 samt etappeløpet Vuelta a Colombia i 1985, 1986 og 1988.
Herrera er mest kjent for å være den ene av kun to syklister som har vunnet klatretrøya i alle de tre store etappeløpene (Grand Tours), den andre er Federico Bahamontes.


== Utvalgte resultater ==
1984
17. etappe i Tour de France
1985
Klatretrøya i Tour de France
11. og 14. etape i Tour de France
1987
Sammenlagt i Vuelta a España, samt klatretrøya.
Klatretrøya i Tour de France, samt nr. 5 sammenlagt.
1988
Sammenlagt i Dauphiné Libéré
Sammenlagt nr. 6 i Tour de France
1989
Klatretrøya i Giro d'Italia
1991
Sammenlagt i Dauphiné Libéré
Klatretrøya i Vuelta a España


== Referanser ==


== Eksterne lenker ==
(de) Luis Herrera – Munzinger Sportsarchiv 
(en) Luis Herrera – ProCyclingStats 
(en) Luis Herrera – Cycling Archives 
(en) Luis Herrera – CycleBase 
(en) Luis Herrera – TheSports.org
Heggedalveien (Arendal)

Heggedalveien (1–15, 2–20) er en kommunal vei på Eydehavn i Arendal kommune, Aust-Agder.
Veien går fra Else Hagens vei til veiens ende. Veien er asfaltert og er 700 meter lang.


== Referanser ==
Prestkona

Prestkona, eller Prestkonetinden, er et fjell på Engeløya i Steigen kommune i Nordland. Det har en høyde på 646 meter over havet og er det nest høyeste fjellet på Engeløya, etter Trohornet (649 moh).


== Referanser ==
Hunvik

Hunvik er en bygd i Stad kommune som ligger ved Hunvikfjorden og 
som har veiforbindelse fra Nordfjordeid over Hunvikfjellet. Hunvik fikk
veiforbindelse først på 70'tallet og før det måtte de gå over fjellet eller
bruke båt for å komme til Nordfjordeid. Motstandsbevegelsen lagret våpen 
i Hunvik under andre verdenskrig. Tyskerne oppdaget dette og iverksatte aksjoner. 
Det er i dag under 200 etterkommere fra gårdene i Hunvik. Da det er under 500 bærere av slektsnavnet Hunvik er det etter norsk lov et beskyttet slektsnavn.
Fossanåsen Senter

Fossanåsen Senter AS var tidligere et norsk senter for rusavhengige beliggende i Rollag kommune, Buskerud. Fossanåsen Senter AS ble etablert i 2007.
Stedet er i dag hotell og serveringssted, og drives av Fossanåsen Eiendom AS
Det hadde 31 plasser for avrusning og i tillegg behandling. Tilbudet inkluderte dessuten par, mødre, og i tillegg fengselsinnsatte som har rusproblemer.
Fossanåsen Senter AS var spesialister på rusavhengige som har psykologiske tilleggslidelser. Audhild Lønne (daglig leder) og Rita Lund var initiativtakere til Fossanåsen Senter AS.


== Eksterne lenker ==
Offisielt nettsted
Björg Bjarnadóttir

Björg Bjarnadóttir (født 28. januar 1987 på Akureyri, Island) er en islandsk fotballspiller.Hun har vært bosatt i Norge siden 1999. Som barn og ungdom spilte hun fotball i klubbene ÍBV, Þór, KA Akureyri, Austrått IL og Figgjo IL. Bjarnadottir begynte å spille for Sviland i 1999, og skiftet klubb høsten 2004 da hun begynte å spille for Klepp IL i Toppserien. Senere vekslet hun mellom Sviland og Klepp frem til 2011. I 2011 og 2012 spilte hun for Sola. I 2014 gikk hun tilbake til Sviland, og forble der frem til hun i 2018 meldte overgang til Lura IL.Hun har også spilt for ulike ungdomslandslag for Island.


== Familie ==
Hennes bror Birkir Bjarnason er også fotballspiller. Han har spilt for Viking FK i Tippeligaen, og fra 2012 har han spilt for ulike utenlandske fotballklubber.


== Referanser ==


== Eksterne lenker ==
Spillerprofil på Norges Fotballforbunds nettsider. Besøkt 4. april 2021.
Diggnation

Diggnation var en ukentlig video- og lyd-podkast som tok for seg ukens toppnyheter på nyhetssiden digg.com. Programmet ble produsert av Revision3 og ledet av digg.com-grunnleggeren Kevin Rose og Alex Albrecht, også kjent for podkasten The Totally Rad Show. Diggnation hadde rundt 250 000 visninger ukentlig. Første episode ble lagt ut 1. juli 2005 og podkasten ble offisielt avsluttet med et liveshow den 18. januar 2012. 


== Referanser ==


== Eksterne lenker ==
(en) Diggnation – kategori av bilder, video eller lyd på Commons
Kevin Rose

Robert Kevin Rose (født 21. februar 1977 i California i USA) er grunnleggeren av websiden digg.com samt vert for den populære lyd og videopodcasten Diggnation. Han er tidligere kjent for å ha jobbet på TechTVs TV-serie kalt The Screen Savers.


== Referanser ==


== Eksterne lenker ==
(en) Offisielt nettsted 
(en) Kevin Rose – kategori av bilder, video eller lyd på Commons 
(en) Kevin Rose – galleri av bilder, video eller lyd på Commons 
(en) Kevin Rose på Internet Movie Database 
(en) Kevin Rose hos The Movie Database 
Kevin Rose på Twitter 
Kevin Rose på Instagram 
Digg.com
Malcolm McDowell

Malcolm McDowell, egentlig Malcolm John Taylor, (født 13. juni 1943 i Leeds, Yorkshire i England) er en engelsk skuespiller. Han er onkel til Alexander Siddig.
Malcolm McDowell var en lovende skuespiller tidlig på 1970-tallet med hovedroller i filmer som A Clockwork Orange og O Lucky Man!. McDowell hovedrolle som Alex de Large i A Clockwork Orange har imidlertid overskygget mye av hans senere arbeider.


== Filmografi (utvalg) ==


== Referanser ==


== Eksterne lenker ==
(en) Offisielt nettsted 
(en) Malcolm McDowell – kategori av bilder, video eller lyd på Commons 
(en) Malcolm McDowell på Internet Movie Database 
(sv) Malcolm McDowell i Svensk Filmdatabas 
(da) Malcolm McDowell på Filmdatabasen 
(da) Malcolm McDowell på Scope 
(fr) Malcolm McDowell på Allociné 
(en) Malcolm McDowell på AllMovie 
(en) Malcolm McDowell hos Turner Classic Movies 
(en) Malcolm McDowell hos Rotten Tomatoes 
(en) Malcolm McDowell hos The Movie Database 
(en) Malcolm McDowell hos Behind The Voice Actors
Orrdalsklint

Orrdalsklint  er det høyeste punktet på Åland med sine 129 moh. Orrdalsklint ligger i Saltviks kommun på øya Fasta Åland. De høyeste delene av Åland, Orrdalsklint og Långbergen, som også befinner seg i Saltvik, begynte å stige opp fra Yoldiahavet for cirka 10 000 år siden.


== Referanser ==
Terrorangrepet i Bagdad 28. juli 2008

Terrorangrepet i Bagdad 28. juli 2008 skjedde da tre kvinnelige selvmordsbombere sprengte seg selv blant muslimske pilegrimer i Bagdad, hovedstaden i Irak. 


== Bakgrunn ==
I 2006 og 2007, var konflikten mellom forskjellige religiøse og politiske grupper i Irak på sitt verste, og Bagdad og andre irakiske byer ble da ofte rammet av ulike terrorangrep.
Mahdi-militsens opprør 2008 ble avsluttet 10. mai, med en våpenhvile-avtale mellom partene. Siden den dagen har det vært relativt rolig i Bagdad.


== Angrepet ==
Selvmordsbombere sprengte seg selv like etter hverandre på et tidspunkt da sjiamuslimske pilegrimer var på vei til Kadhamiya-moskeen i Bagdad. Alle de tre angrepene ble, etter det irakisk politi opplyste om, utført av kvinnelige selvmordsbombere. De tre eksplosjonene skjedde i Karrada-distriktet, et distrikt som de mange pilegrimene passerer på vei til moskeen.


=== Skader ===
20 ble drept og mellom 43 og 72 ble meldt såret av angrepene.


== Ansvar ==
Ingen tok på seg ansvaret, men den sunnimuslimske terrorgruppen al-Qaida har ofte angrepet sjiamuslimske pilegrimer som deltar i religiøse høytider.


== Se også ==
Terrorangrepene i Bagdad 1. februar 2008
Terrorangrepet i Bagdad 6. mars 2008
Terrorangrepet i Bagdad 1. mai 2008
Terrorangrepet i Bagdad 17. juni 2008


== Referanser ==


== Eksterne lenker ==
BBC News: Iraq suicide blasts cause carnage
Terrorangrepet i Kirkuk 28. juli 2008

Terrorangrepet i Kirkuk 28. juli 2008 skjedde da en selvmordsbomber sprengte seg selv blant muslimske pilegrimer i Kirkuk  i Irak. 


== Bakgrunn ==
I 2006 og 2007, var konflikten mellom forskjellige religiøse og politiske grupper i Irak på sitt verste, og Bagdad og andre irakiske byer ble da ofte rammet av ulike terrorangrep.
Mahdi-militsens opprør 2008 ble avsluttet 10. mai, med en våpenhvile-avtale mellom partene. Siden den dagen har det vært relativt rolig.

Kirkuk er en omstridt by, og der er konflikter mellom kurdere, arabere og turkomaner. Demonstrasjoner mot en lokal valglov har økt spenneningen i området.


=== Skader ===
22 ble drept og minst 150 ble såret i angrepet.


== Ansvar ==
Ingen tok på seg ansvaret, men den sunnimuslimske terrorgruppen al-Qaida har ofte angrepet sjiamuslimske pilegrimer som deltar i religiøse høytider.


== Referanser ==


== Eksterne lenker ==
BBC News: Iraq suicide blasts cause carnage